Na osnovu člana 59. Zakona o lokalnoj samoupravi (“Službeni glasnik Republike Srpske”, broj: 97/16, 36/19 I 61/21), člana 58. Statuta opšine Kotor Varoš (“Službeni glasnik opštine Kotor Varoš”, broj: 10/17 i 13/21), člana 16. Uputstva o načinu I procedurama odabira korisnika projekta povratka I rekonstrukcije stambenih jedinica (“Službeni glasnik Bosne I Hercegovine”, broj: 48/06) I člana 3 Instrukcije opštinama/gradovima o provođenju projekata obnove I rekonstrukcije stambenih jedinica raseljenih lica I povratnika broj: 01-41-1-1340-11/24 od 12.06.2024. godine, Načelnik opštine raspisuje

# JAVNI POZIV

**raseljenim licima i povratnicima za podnošenje zahtjeva za**

**obnovu i rekonstrukciju stambenih jedinica u cilju**

**povratka na područje opštine Kotor Varoš**

Komisija za izbjeglice i raseljena lica BiH na svojoj 3. redovnoj sjednici održanoj 05.06.2024. godine, donijela je Odluku o izboru projekata obnove i rekonstrukcije stambenih jedinica raseljenih lica i povratnika iz sredstava za 2023. godinu te je u saradnji sa Opštinskom upravom Kotor Varoš obezbijeđeno 12.000,00 KM za finansiranje projekta obnove/rekonstrukcije 2 stambene jedinice na području ove opštine.

Predmet obnove i rekonstrukcije stambenih  objekata odnosi se na:

* obnovu krova i krovne konstrukcije,
* sanaciju unutrašnjih prostorija,
* sanaciju postojećih unutrašnjih i vanjskih zidova i otvora na stambenoj jedinici,
* ugradnju i sanaciju elektro, vodovodne i kanalizacione mreže.

# Kriterijumi za odabir korisnika za obnovu stambenih jedinica

1. **Opšti kriterijumi**

Opšti kriterijumi su eliminitorni i obavezujući za sve korisnike pomoći.

Opšti kriterijumi za utvrđivanje potencijalnih korisnika pomoći projekata povratka i obnove stambene jedinice su:

* + korisnik pomoći je raseljeno lice u BiH ili povratnik,
	+ korisnik pomoći je iskazao namjeru za povratkom,
	+ stambena jedinica koja je predmet obnove se smatra neuslovnom za stanovanje u skladu sa utvrđenim standardima o minimumu stambenih uslova,
	+ korisnik pomoći/nosilac domaćinstva i članovi njegovog domaćinstva od 1991. godine nemaju na teritoriji BiH drugu stambenu jedinicu koja se smatra uslovnom za stanovanje, u skladu sa utvrđenim standardima o minimumu stambenih uslova,
	+ korisnik pomoći nije primio pomoć u rekonstrukciji, dovoljnu da zadovolji utvrđene standarde u skladu sa utvrđenim standardima o minimumu stambenih uslova,
	+ da je utvrđen status vlasništva ili stanarsko pravo nad stambenom jedinicom koja je predmet rekonstrukcije,
	+ korisnik pomoći je na dan 30.04.1991. godine imao prebivalište u stambenoj jedinici koja je predmet obnove.

# Dokumenti kojima se dokazuje ispunjavanje opštih kriterija

* 1. Raseljena osoba u BiH svoj status dokazuje potvrdom/pravosnažnim rješenjem nadležnog organa opštine privremenog boravka o statusu raseljene osobe,
	2. Povratnik svoj status dokazuje potvrdom nadležnog organa opštine povratka o statusu povtratnika.

Potpisanom i ovjerenom izjavom potencijalni korisnik pomoći dokazuje svoju namjeru za povratkom. Izjavom podnositelja, koja se ovjerava od strane nadležnog organa opštine povratka, dokazuje se da je:

* + - iskazana namjera za dobrovoljnim povratkom,
		- stambena jedinica koja je predmet rekonstrukcije neuslovna za stanovanje u skladu sa odgovarajućim standardima o minimumu stambenih uslova,
		- korisnik/nositelj domaćinstva i članovi njegovog domaćinstva koji su prijavljeni za dobijanje pomoći u rekonstrukciji, od 1991. godine nemaju na teritoriji BiH drugu stambenu jedinicu koja se smatra uvjetnom za stanovanje, u skladu sa odgovarajućim standardima o minimumu stambenih uslova,
		- korisnik nije primio pomoć u rekonstrukciji, dovoljnu da zadovolji odgovarajući standard o minimumu stambenih uslova.

# Dokaz o vlasništvu/stanarskom pravu

Dokaz o vlasništvu/stanarskom pravu nad stambenom jedinicom koja je predmet rekonstrukcije dokazuje se sljedećim dokumentima:

* + - ZK (zemljišno-knjižni) izvadak - izvod iz katastarske evidencije, ne stariji od 6 (šest) mjeseci, i/ili
		- CRPC odluka - odluka Komisije za imovinske zahtjeve izbjeglica i raseljenih osoba, i/ili
		- Pravosnažno rješenje o povratu imovine/stanarskog prava - rješenje nadležnog opštinskog organa o povratu i/ili uvođenju u posjed.

U izuzetnim slučajevima, kada se vlasništvo ili stanarsko pravo ne može pouzdano dokazati dokumentima iz prethodnog stava, vlasništvo se može dokazivati i drugim relevantnim dokumentima, koje izdaju nadležni organi (pravosnažno rješenje o nasljeđivanju, građevinska dozvola, urbanistička saglasnost, avionski snimak i sl.)

# Uvjerenje o kretanju

Uvjerenjem o kretanju podnosioca zahtjeva za rekonstrukciju, koje izdaje nadležni organ unutrašnjih poslova, dokazuje se da je korisnik pomoći na dan 30.04.1991. godine imao prebivalište u stambenoj jedinici koja je predmet rekonstrukcije. Potrebno je priložiti original uvjerenja o kretanju ili ovjerenu kopiju.

U izuzetnim slučajevima, kada se uvjerenjem o kretanju ne može pouzdano utvrditi prebivalište na dan 30. 04. 1991. godine, kao dokaz prebivališta pribavlja se izjava dva svjedoka, ovjerena od strane nadležnog organa opštine povratka.

# Posebni uslovi za utvrđivanje potencijalnih korisnika projekta su:

Ispunjavanje posebnih kriterija služi Komisiji za odabir korisnika na opštinskom nivou kao temelj za procjenu potreba potencijalnih korisnika pomoći po prioritetima, te im pomaže da izvrše odabir korisnika pomoći u rekonstrukciji na transparentan način, poštujući principe jednakopravnosti pristupu pomoći u rekonstrukciji.

# Posebni uslovi su:

* + Broj i starosna dob članova domaćinstva,
	+ socijalna kategorija,
	+ lica sa invaliditetom,
	+ samohrani roditelji, staratelji ili hranitelji porodice,
	+ penzioneri,
	+ civilne žrtve rata,
	+ porodice civilnih žrtava rata,
	+ nezaposlene osobe,
	+ šehidske porodice/porodice poginulog borca.

# Dokumentacija za dokazivanje posebnih uslova

* Brojnost porodice koje imaju više članova domaćinstva i njihova starosna dob, koji su se prijavili za povratak, dokazuje se kućnom listom, ovjerenom od strane nadležnog opštinskog organa.  Uz ovjerenu kućnu listu korisnik je dužan priložiti rodne listove za maloljetne članove, odnosno ovjerene kopije lične karte za punoljetne članove porodice.
* socijalne kategorije svoj status dokazuju relevantnim dokazima i to: dokaz da se radi o korisniku socijalnih davanja od nadležnog centra za socijalni rad ili nadležne opštinske službe za socijalnu I dječiju zaštitu,
* status lica sa invaliditetom dokazuje se rješenjem koje se pribavlja od strane nadležnog organa (lice sa urođenim ili stečenim invaliditetom i sl.),
* status samohranog roditelja, staratelja ili hranitelja dokazuje se relevantnim dokazom koji se pribavlja od strane nadležnog centra za socijalni rad ili opšinskog organa uprave, nadležnog za poslove socijalne i dječije zaštite kod kojeg se vodi službena evidencija,
* Penzioneri svoj status dokazuju dostavljanjem posljednjeg čeka penzije,
* Civilne žrtve rata i porodice civilnih žrtava rata svoj status dokazuju dostavljanjem potvrde od nadležnog organa,
* Nezaposlene osobe svoj status dokazuju dostavljenjem relevantne potvrde od Zavoda za zapošljavanje,
* status porodice poginulog borca dokazuje se potvrdom koja se pribavlja od strane nadležnog organa kod kojeg se vodi službena evidencija,
1. **Način izbora korisnika**
* Izbor potencijalnih korisnika po osnovu ovog javnog poziva će vršiti komisija koju će imenovati načelnik opštine Kotor Varoš. Komisija će razmatrati prijave u skladu sa procedurama za izbor potencijalnih korisnika, te u skladu sa odredbama ovog Javnog poziva i Instrukcijama o provođenju projekta obnove i rekonstrukcije stambenih jedinica raseljenih lica i povratnika broj 01-41-1-1340-11/24 od dana 12.06.2024. godine. Komisija zadržava pravo provjere tačnosti podataka iz prijave na javni poziv te u slučaju da utvrdi da podaci nisu tačni predmetnu prijavu će odbaciti kao neurednu.
* Nakon što prvostepena komisija formira preliminarne liste korisnika, iste će biti javno istaknute na oglasnoj tabli Opštinske uprave kao i na veb-stranici [www.opstinakotorvaros.com](http://www.opstinakotorvaros.com) sa naznačenim pravom i rokom za prigovor. Pravo na prigovor imaju svi učesnici na javnom pozivu koji iz određenih razloga nisu zadovoljni svojom pozicijom na listi korisnika. Prigovor se podnosi drugostepenoj komisiji koju imenuje načelnik, u roku od 15 dana od dana objavljivanja preliminarne liste.
* Po okončanju postupka po prigovoru prvostepena komisija utvrđuje konačnu listu korisnika, koja se objavljuje na oglasnoj tabli Opštinske uprave kao i na veb-stranici [www.opstinakotorvaros.com](http://www.opstinakotorvaros.com)
* Okvirni rok za odabir korisnika je **60** dana od dana zatvaranja Javnog poziva.
1. **Prijava na javni poziv**

# Prijava za obnovu i rekonstrukciju stambenih jedinica raseljenih lica i povratnika na području opštine Kotor Varoš, sa popunjenim obrascem prijave/izjave i pratećom dokumentacijom kojom se dokazuje ispunjavanje svih opštih I posebnih uslova, dostaviti na protokol opštine svakim radnim danom 0700 do 1500, ili poštom na adresu: Opština Kotor Varoš, ulica Cara Dušana, br. bb, poštanski broj 78220 mjesto Kotor Varoš, sa naznakom „****Prijava na javni poziv za finansiranje projekata obnove i rekonstrukcije stambenih jedinica raseljenih lica i povratnika na području opštine Kotor Varoš - NE OTVARAJ****“.

**Obrazac Prijave/Izjave** se može dobiti u opštini Kotor Varoš, na info pultu i na internet stranici Opštine Kotor Varoš [www.opstinakotorvaros.com](http://www.opstinakotorvaros.com).

Javni poziv je otvoren 30 dana i traje od 03.09.2024. do 03.10.2024. godine i biće objavljen na oglasnoj tabli Opštine Kotor Varoš,na veb-stranici [www.opstinakotorvaros.com](http://www.opstinakotorvaros.com), te u dnevnom listu “Glas Srpske”.

**Prigovor:** Prigovor se podnosi Komisiji za odabir u roku od 15 dana od dana javnog oglašavanja preliminarne liste korisnika na opštinskoj oglasnoj ploči i putem lokalnih medija.

Broj: 09/2-07-1/24

Kotor Varoš, 02.09.2024. godine

 NAČELNIK OPŠTINE

 Zdenko Sakan